stanford-oval/wikipedia huggingface dataset:
George Chuvalo
Ammattilaisura

Chuvalo aloitti ammattilaisuran 17. lokakuuta 1958 ja hävisi kymmenen erän kamppailun jälkeen pistein Pat McMurtylle.
Chuvalo kohtasi Muhammad Alin kahdesti, ensin vuonna 1966 ja seuraavan kerran vuonna 1972, häviten molemmat kohtaamiset yksimielisesti pistein. Näissä otteluissa Chuvalo taisteli urheasti ja pyrki koko ajan ajamaan Alia kehän nurkkiin. Chuvalon harjoittaman aggressiivisen ja peräänantamattoman ottelustrategian haittapuolena oli se, että hän yleensä altistui helposti vastujansa iskuille. Molemissa otteluissa Alia vastaan hän joutui lukuisia kertoja ottamaan vastaan iskusarjoja.
Lisäksi Chuvalo kohtasi iskuvoimastaan tunnetun Joe Frazierin vuonna 1967 ja George Foremanin 1970. Molemmat ottelut päättyivät tappioon tuomarin keskeytyksellä. Muita nimekkäitä vastustajia hänen urallaan olivat kaksinkertainen (tuolloin jo kuitenkin entinen) maailmanmestari Floyd Patterson vuonna 1965, Oscar Bonavena 1966 ja Jimmy Ellis 1971. Chuvalo hävisi jokaisen näistä otteluista tuomariäänin.
Ammattilaisuran jälkeen

Chuvalon kaksi lasta kuoli huumeiden yliannostukseen, ja yksi lapsista teki itsemurhan. Myös Chuvalon vaimo teki itsemurhan. Nykyään Chuvalo asuu Torontossa ja on toisessa avioliitossa. Hän kiertää vaimonsa kanssa kouluissa kertomassa huumeidenkäytön vaarallisuudesta.
Vuonna 1997 Chuvalon suuruus nyrkkeilijänä tunnustettiin, ja hänet valittiin nyrkkeilyn Hall of Fameen.
Copán

| Copán |
| --- | --- |
 Yksi Copánin steeloista.
Maailmanperintökohde
Sijainti:  Copán, Honduras  14°50′17″N, 89°08′32″W
Tyyppi:  rauniokaupunki
Kriteerit:  IV, VI
Tunnusnumero:  129
Valintahistoria
Valintavuosi:  1980
 
Copán on esikolumbiaaninen mayakaupunki nykyisen Hondurasin länsiosassa Copánin departementissa noin 60 kilometriä Guatemalan rajalta. Se oli merkittävä mayakaupunki valtakunnan klassisella kaudella. Copán on listattu Unescon maailmanperintöluetteloon vuonna 1980. Osa arkeologeista uskoo, että Copánin veistokset voisivat olla mayojen kanssa rinnakkain eläneiden lencojen käsityöläisten tekemiä.
Copánin kukoistuskausi oli 400-luvulta 800-luvun alkuun. Silloin siellä asui jopa 25 000 ihmistä. Kaupungin historia ulottuu kuitenkin ainakin 100-luvulle asti.
Kaupungin historia

Copán on peräisin jo esiklassiselta maya-ajalta. Ensimmäiset tunnetut merkit Copánin laakson asutuksesta ovat noin vuodelta 1500 eaa., mutta ensimmäiset maya-kulttuurin viitteet ovat 500-luvulta. Copánin mahdin perustanut dynastia tuli tuolloin Tikalista. Kaupungin kultakausi oli muiden suurten mayakaupunkien tavoin noin 400–800 jaa. Kuitenkin pian vuoden 900 jälkeen kaupunki hylättiin. Diego Garcia de Palacio löysi kaupungin vuonna 1570, mutta löytö jäi huomiotta Lloyd Stephensin vuosina 1839–1841 tekemiin tutkimuksiin saakka.
Aiheesta muualla

Kuvia tai muita tiedostoja aiheesta Copán Wikimedia Commonsissa
Copán ruins (englanniksi)
Copán Unescon sivuilla (englanniksi, ranskaksi)
BRCA1

BRCA1 on tuumorisuppressorigeeni, jonka tietyt mutaatiot lisäävät alttiutta etenkin rinta- ja munasarjasyöville. BRCA1-geenin koodaama proteiini BRCA1 ehkäisee solun liiallista ja hallitsematonta jakautumista korjaamalla vahingoittunutta DNA:ta yhdessä muiden proteiinien, kuten BRCA2-proteiinin kanssa. BRCA1 ilmentyy kaikissa ihmiskehon kudoksissa, ja sen mutaatioiden tiedetään lisäävän merkittävästi myös munasarja- ja eturauhassyövän riskiä rintasyövän riskin lisäksi. Rintasyöpään sairastuu yli 60 prosenttia naisista, ja munasarjasyöpään 15–40 prosenttia naisista, joilla on haitallinen mutaatio BRCA1- tai BRCA2-geenissä. BRCA1-mutaatiot lisäävät myös miesten rintasyöpäriskiä.
Geeni ja periytyminen

BRCA1-geenin homologeja, eli geenien yhteisestä kantamuodosta periytyneitä samankaltaisia versioita, esiintyy laajasti eri selkärankaisilla. BRCA1:n ortologeja on löydetty myös kasveilta. Ortologit ovat homologisia geenejä, jotka ovat eriytyneet toisistaan lajiutumisen kautta. Ihmisellä BRCA1-geeni sijaitsee kromosomissa 17, ja sen tarkka lokus on 17q21.31. BRCA1 sisältää 22 koodaavaa eksonia, ja geenin pituus on noin 110kb (kb = engl. kilo base pairs = 1 000 emäsparia). Ihmisen BRCA1-geenin kromosomaalisen sijainnin löysi Mary-Claire Kingin johtama Kalifornian yliopiston (Berkeley) tutkimusryhmä vuonna 1990.
BRCA1 on autosomaalisesti periytyvä geeni, jonka syövälle altistavat mutaatiot ovat toiminnaltaan dominoivia suhteessa geenin normaalisti toimivaan kopioon. Tässä tapauksessa henkilöllä, jolla on yksi viallinen ja yksi toimiva BRCA1-kopio, on kohonnut riski sairastua kyseisen BRCA1-mutaation altistamille syöville. Koska BRCA1 on  autosomaalinen geeni, syöpäriskiä kasvattava viallinen kopio voi periytyä kummalta tahansa vanhemmalta. Kahden viallisen BRCA1-kopion periytyminen on erittäin harvinaista, ja homotsygoottisena esiintyessään BRCA1-mutaatio on todennäköisesti letaali jo raskauden aikana. Raskausajasta selvinneillä kahden virheellisen BRCA1-kopion omaavilla henkilöillä on havaittu Fanconin oireyhtymän kaltaisia vaivoja, kuten mikrokefaliaa, korkeaa syöpäalttiutta ja lyhytkasvuisuutta.
BRCA1-geenin haitallisia mutaatioita on löydetty koko geenin koodaavalta alueelta. Suurin osa näistä on geenin lukukehystä muuttavia (frameshift) mutaatiota, jotka lyhentävät geenin tuottaman proteiinin. Osa mutaatioista on suuria uudelleenjärjestymiä, kuten kokonaisen eksonin eli koodaavan geenialueen deeletioita (häviämiä) sekä duplikaatioita (monistumia ). Geenin alkupään mutaatiot on yhdistetty korkeampaan munasarjasyöpäriskiin.
Rakenne

Kromosomissa 17 sijaitsevan BRCA1-geenin koodaama samanniminen proteiini (engl. Breast cancer type 1 susceptibility protein) on 1863 aminohappoa pitkä ja noin 210 kilodaltonin kokoinen. Se koostuu sinkkisormi-, coiled coil- ja kahdesta BRCT-domeenista. Domeenit ovat aminohapposekvenssejä, jotka laskostuvat itsenäisesti kolmiulotteiseen rakenteeseensa ja ovat stabiileja. Domeenien lisäksi proteiini sisältää sen tumaan ohjaavat ja sieltä poistavat motiivit, eli kolmiulotteiset rakenteet. BRCA1-proteiinista tunnetaan sen 24:n eksonin vaihtoehtoisen silmukoinnin seurauksena kahdeksan eri isoformia (engl. isoform).
Proteiinin toiminta

BRCA1 on tuumorisuppressori, eli se rajoittaa solujen hallitsematonta jakautumista osallistumalla solusyklin kontrollointiin, DNA-vaurioiden korjaukseen sekä genomin stabilisointiin muodostamalla komplekseja muiden proteiinien kanssa sen eri domeeneilla.
Sinkkisormidomeeni, RING, muodostaa heterodimeerikompleksin (heterodimeeri = kaksi tai useampi erilainen proteiini liittyneenä yhteen) BARD1-proteiinin kanssa. Tämä kompleksi on E3-ubikitiini-ligaasi, joka merkitsee kohdeproteiinin proteasomin hajotukseen katalysoimalla siihen kolmannen ubikitiini-proteiinin. Tietty RING-domeenin kohdalla oleva syöpään yhdistetty mutaatio heikentää E3-ligaasin toimintaa ja BARD1-affiniteettia.
BRCA1 osallistuu yhdessä BARD1:n kanssa DNA-vaurioiden korjaukseen kaksoisjuostekatkoksissa homologisella rekombinaatiolla (engl. non-homologous end joining) sekä mismatch-korjauksissa.  Homologisessa rekombinaatiossa DNA:n kaksoisjuostekatkos korjataan käyttämällä mallina sisarkromatidia. BRCA1-BARD1-kompleksi luo vauriokohtaan molempiin suuntiin yksijuosteiset DNA-pätkät ja sen on todettu tehostavan RAD51:n affiniteettia luotua yksijuosteista DNA:ta kohtaan. Homologisessa rekombinaatiossa RAD51-proteiinit sitoutuvat yksijuosteiseen DNA:han katkoksen molemmissa päissä ja ne osallistuvat sekä homologin etsintään että templaattijuosteen tilapäiseen liittämiseen katkoskohtaan malliksi.
BRCA1-geenin rooli rinta- ja munasarjasyövässä

Kaikista rintasyövistä jopa 10 % arvioidaan johtuvan perinnöllisistä, yksittäisten geenien mutaatioista. BRCA1-geeni on (BRCA2-geenin lisäksi) toinen merkittävimmistä ja parhaiten tunnetuista periytyvään rinta- ja munasarjasyöpäalttiuteen liittyvistä geeneistä.
BRCA1/2-mutaatioiden yleisyys ja niiden aiheuttama syöpäriski

BRCA1- ja BRCA2-geenien periytyvät haitalliset mutaatiot ovat harvinaisia, sillä valtaväestössä noin 1/400 henkilöstä (0,2–0,3 %) kantaa BRCA1/2-varianttia. Populaatioissa, jotka ovat kulttuurisesti tai maantieteellisesti eristyksissä, varianttien esiintyvyys vaihtelee. Esimerkiksi Aškenasijuutalaisista noin 2 % kantaa haitallista BRCA1/2-mutaatiota. BRCA1/2-geenien haitallisia mutaatioita löytyy noin 3–5 % rintasyöpäpotilaista ja Suomessa mutaatioita on arvioitu olevan noin 20 %:ssa rintasyöpäsuvuista.
BRCA1/2-geenien haitalliset mutaatiot aiheuttavat kantajalleen kohonneen riskin sairastua rintasyöpään sekä munasarjasyöpään. BRCA1-mutaation naispuolisista kantajista yli 60 % sairastuu elämänsä aikana rintasyöpään. Vertailukohtana noin 13 % naisista valtaväestössä sairastuu rintasyöpään elämänsä aikana. BRCA1-geenin ituradan mutaatiot nostavat rintasyövän riskiä myös miehillä: mutaation kantajamiehistä 70-vuotiaaksi mennessä rintasyöpään sairastuu noin 0,2–1,2 %, kun valtaväestössä sama luku on 0,1 %. Noin 39–58 % BRCA1-geenin mutaation kantajanaisista sairastuu munasarjasyöpään elämänsä aikana. Vertailukohtana noin 1,1 % naisista valtaväestössä sairastuu elämän aikana.
BRCA1:n kliininen merkitys rintasyövässä

BRCA1-geenin haitalliset mutaatiot on yhdistetty kolmoisnegatiiviseen rintasyöpään. Noin 10–15 % rintasyövistä on kolmoisnegatiivisia. Kolmoisnegatiivisissa rintasyövissä ei ole estrogeeni- tai progesteronireseptoreja eikä HER2-kasvutekijän monistumaa. Tällöin rintasyövän hoito on haastavaa, sillä hormonireseptorien puutteen vuoksi hormonihoidot eivät ole tehokkaita.
BRCA1/2-geenien mutaatioiden kantajille tehdään säännöllisiä ennaltaehkäiseviä rintojen kuvantamistutkimuksia nuoresta aikuisiästä lähtien, esimerkiksi magneettikuvausta 25-vuotiaasta tai aikaisemmin alkaen. Suomen Rintasyöpäryhmä suosittelee, että alle 35-vuotiaille rintasyöpäpotilaille sekä alle 50-vuotiaille kolmoisnegatiivista tai medullaarista (rintasyövän harvinainen alatyyppi) rintasyöpää sairastaville harkitaan tutkimusta BRCA1/2:n perittyjen mutaatioiden toteamiseksi. Rintasyöpäpotilaille, jotka kantavat BRCA1/2-mutaatiota, tehdään yleensä mastektomia eli rinnanpoisto ja myös terveen rinnan poistamista harkitaan (ns. profylaktinen eli ennaltaehkäisevä leikkaus).
Aiheesta muualla

BRCA-mutaatiot
BRCA1 - Wikipedia (englanninkielinen sivu)
Periytyvä syöpäalttius ("perinnöllinen rintasyöpä" ja "perinnöllinen suolistosyöpä" eli Lynchin oireyhtymä) - Terveyskirjasto
Rintasyövän riskitekijät, toteaminen ja alatyypit - Terveyskirjasto
Perinnöllisyys | Rintasyöpäyhdistys
Brian Elliott

| Brian Elliott |
| --- | --- |

Henkilötiedot
Syntynyt: 9. huhtikuuta 1985 (ikä 39) Newmarket, Ontario, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  95 kg
Pelinumero:  1
Pelaajaura
Pääsarjaura:  2006–2024
Seurat:  Ottawa Senators (NHL) Binghamton Senators (AHL) Colorado Avalanche (NHL) St. Louis Blues (NHL) Peoria Rivermen (AHL) Calgary Flames (NHL) Lehigh Valley Phantoms (AHL) Tampa Bay Lightning (NHL)
NHL-varaus:  291. varaus, 2003 Ottawa Senators
Brian Elliott (s. 9. huhtikuuta 1985 Newmarket, Ontario) on uransa päättänyt kanadalainen jääkiekkoilija, pelipaikaltaan maalivahti.
Aiemmin urallaan pääasiassa varamaalivahtina pelannut Elliott voitti läpimurtokaudellaan 2011–2012 vähiten maaleja päästäneen joukkueen maalivahdeille jaettavan William M. Jennings Trophyn, yhdessä joukkueen toisen maalivahdin Jaroslav Halákin kanssa.
Kesäkuussa 2019 Elliot solmi vuoden mittaisen jatkosopimuksen Flyersin kanssa arvoltaan 2 miljoonaa dollaria. Lokakuussa 2020 Elliot teki yksivuotisen jatkosopimuksen Flyersin kanssa.
Heinäkuussa 2021 Elliott solmi vuoden ja arvoltaan 900 000 dollarin arvoisen sopimuksen Lightningin kanssa.
Huhtikuussa 2022 Elliott teki yksivuotisen ja 900 000 dollarin arvoisen jatkosopimuksen.
Elliot päätti pelaajauransa vuonna 2024. Hän tekee töitä NHL-seura St. Louis Bluesille kykyjenetsijänä.
Palkinnot

2011–2012 – William M. Jennings Trophy (yhdessä Jaroslav Halákin kanssa)
2011–2012 – Roger Crozier Saving Grace Award
Aiheesta muualla

Brian Elliott Elite Prospects. Everysport Media Group AB. (englanniksi)
Brian Elliott The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Cory Schneider & Roberto Luongo | William M. Jennings Trophyn voittaja 2012 (yhdessä Jaroslav Halákin kanssa) | Seuraaja: Corey Crawford & Ray Emery |
| --- | --- |
Auktoriteettitunnisteet: Henkilöt :  Trove
Gijeong-dong

Kijŏng-dongin 160-metrinen lipputanko on maailman korkeimpia.
Kuva kylästä.
Gijeong-dong (kor. 기정동, McCune-Reischauer: Kijŏng-dong) on kylä Pohjois-Koreassa. Etelä-Koreassa uskotaan, ettei kylässä asu ketään sotilaiden lisäksi ja että se on rakennettu propagandatarkoituksessa.
Pohjoisessa julkaistu matkaopas kirjoittaa kylästä: "Kylässä on yli 200 taloutta, lastentarha, koulu ja sairaala". Kylässä nähdään ajoittain työläisiä, ja joihinkin rakennuksiin syttyy valoja, mutta talojen ikkuna-aukoissa ei näy olevan laseja.
Kylässä on 160-metrinen lipputanko, joka oli aikoinaan maailman korkein. Siinä liehuu 30 metriä leveä Pohjois-Korean lippu. Lipputanko on osa Koreoiden propagandasotaa, sillä kerrotaan, että se pystytettiin, koska rajan toisella puolella sijaitsevaan eteläkorealaiseen kaupunkiin oli pystytetty korkea lipputanko .
Lipputanko menetti asemansa maailman korkeimpana Bakuun Azerbaidžaniin pystytetylle 162 metriä korkealle rakennelmalle, jonka puolestaan ohitti Dušanbeen Tadžikistaniin vuonna 2011 pystytetty 165-metrinen tanko.
Kylän vieressä sijaitsee vuonna 2004 avattu Gaeseongin erityishallinnollinen teollisuusalue jolla on ollut merkittävä rooli Koreoiden yhteistyössä ja kiistoissa 2000-luvulla.
Comayagua

| Comayagua |
| --- | --- |
 Comayaguan katedraali
 Comayagua
 Koordinaatit: 14.4507°N, 87.6378°W 
Valtio:  Honduras
Departementti:  Comayagua
Perustettu:  1537
Pinta-ala:  
 – Kokonaispinta-ala:  834,23 km²
Korkeus:  594 m
Väkiluku (2016)  (arvio):  155 948
 – Väestötiheys:  186,9 as./km²
 
 www.comayagua.hn 
Infobox OKVirheellinen NIMI-arvo: 
Comayagua on kaupunki Hondurasissa noin 80 kilometriä pääkaupunki Tegucigalpasta San Pedro Sulan suuntaan menevän moottoritien varrella. Sen asukasluku on noin 156 000 ja se on Comayaguan departementin pääkaupunki.
Comayagua sijaitsee vuoristossa, joten sen ilmasto on miellyttävän viileä trooppisesta sijainnista huolimatta.selvennä Päivän ylin lämpötila on alle 30 astetta lokakuusta helmikuuhun, muulloin vähän yli 30 astetta. Yön alin on 15-20 astetta. Eniten sataa syys- ja lokakuussa.
Kaupungin perusti nimellä Santa María de la Nueva Valladolid konvistadori Alonso de Cáceres Yucatánin kuvernööri Francisco de Montejon käskystä 8. joulukuuta 1537.lähde? Vuodesta 1540 se oli Uuden Espanjan Hondurasin piirin pääkaupunki. Siirtomaiden itsenäistyessä kaupunki oli Hondurasin pääkaupunki Keski-Amerikan liittovaltion aikana. Kun maa julistautui itsenäiseksi, pääkaupungin asema vaihteli kulloinkin vallassa olleen ryhmittymän mukaan Tegucigalpan kanssa, josta tuli virallisesti pääkaupunki 1880.lähde?
Comayagua on yksi Hondurasin merkittävimmistä turistikohteista. Se tunnetaan siirtomaa-aikaisesta arkkitehtuuristaan, varsinkin vanhoista kirkoistaan. Kaupungin katedraalissa on Amerikkojen vanhin kello. Kaupungissa on sekä arkeologinen museo että siirtomaa-ajan uskonnollisen taiteen museo.
Noin 16 km kaupungin eteläpuolella on Soto Canon lentotukikohta, jossa on Hondurasin ilmavoimien akatemia ja jossa Yhdysvaltain USSOUTHCOMin Joint Task Force Bravo (JTF-B) on sijoitettuna.
Aiheesta muualla

Kuvia tai muita tiedostoja aiheesta Comayagua Wikimedia Commonsissa
http://www.comayagua.hn/ (Arkistoitu – Internet Archive)
Ludvig (Ranskan kruununprinssi, 1729–1765)

Kruununprinssi Ludvig, Anne Baptiste Nivelonin maalaama muotokuva vuodelta 1764.
Ludvigin ja hänen toisen puolisonsa Maria Josefan hautamonumentti Saint-Étiennen katedraalissa Sensissä.
Ludvig (ransk. Louis Ferdinand; 4. syyskuuta 1729 – 20. joulukuuta 1765) oli Ranskan kruununprinssi eli dauphin. Hän oli kuningas Ludvig XV:n vanhin ja ainoa aikuiseksi elänyt poika, joka kuitenkin kuoli ennen isäänsä. Kruununprinssi Ludvig oli Ranskan kuninkaina toimineiden Ludvig XVI:n, Ludvig XVIII:n ja Kaarle X:n isä.
Elämänvaiheet

Ludvig oli kruununprinssi syntymästään alkaen. Hänen äitinsä oli puolalaissyntyinen kuningatar Maria Leszczyńska. Ludvig rikkoi välinsä isänsä kanssa, kun hän 15-vuotiaana vasten tämän käskyjä seurasi tätä Itävallan perimyssodan rintamalle, joten hänen vaikutusvaltansa Ranskan päätöksentekoon jäi vähäiseksi.
Ludvig naitettiin 15-vuotiaana Espanjan infanta Maria Teresia Rafaelan, kuningas Filip V:n ja kuningatar Elisabet Farnesen tyttären kanssa. Heille syntyi vuonna 1746 yksi tytär, Marie Thérèse, mutta Maria Teresia kuoli neljä päivää synnytyksen jälkeen. Vuonna 1747 Ludvig nai Saksin prinsessa Maria Josefa Karolinan (Marie Joséphine), jonka vanhemmat olivat vaaliruhtinas Fredrik August II ja Itävallan arkkiherttuatar Maria Josefina. Toisin kuin isänsä, Ludvig oli uskollinen aviomies.
Ludvig kuoli tuberkuloosiin 36-vuotiaana vuonna 1765. Uudeksi kruununprinssiksi tuli hänen vanhin poikansa, tuleva kuningas Ludvig XVI, joka sittemmin syrjäytettiin ja teloitettiin vallankumouksen aikana. Kolmen kuninkaaksi edenneen pojan Ludvig XVI:n, Ludvig XVIII:n ja Kaarle X:n ohella Ludvigin ainoat aikuisiksi eläneet lapset olivat Sardinian kuningatar Marie Clotilde, joka avioitui kuningas Kaarle Emanuel IV:n kanssa, sekä vallankumouksen yhteydessä teloitettu prinsessa Elisabet. Ludvigin toinen puoliso Maria Josefa kuoli 35-vuotiaana vuonna 1767.
Lapset

Marie Thérèse (1746–1748)
Marie Zéphyrine (1750–1755)
Louis Joseph, Burgundin herttua (1751–1761)
Xavier, Akvitanian herttua (1753–1754)
Ludvig XVI (Louis Auguste, 1754–1793), Ranskan kuningas, teloitettiin vallankumouksen aikana; puoliso Maria Antoinette
Ludvig XVIII (Louis-Stanislas-Xavier, 1755–1824), Provencen kreivi, myöhemmin Ranskan kuningas; puoliso Savoijin prinsessa Marie Joséphine
Kaarle X (Charles-Philippe, 1757–1836) Artois’n kreivi, myöhemmin Ranskan kuningas; puoliso Savoijin prinsessa Maria Teresa
Marie Clotilde (1759–1802), puoliso Sardinian kuningas Kaarle Emmanuel IV
Elisabet (Élisabeth, 1764–1794), teloitettiin vallankumouksen aikana
Lisäksi neljä kuolleina syntynyttä poikaa (k. 1748, 1749, 1756, 1762) ja yksi kuolleena syntynyt tytär (k. 1752).
Aiheesta muualla

Kuvia tai muita tiedostoja aiheesta Ludvig (Ranskan kruununprinssi, 1729–1765) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Belgia  Yhdysvallat  Ruotsi  Alankomaat  Puola  Vatikaani 
Henkilöt:  Deutsche Biographie  DDB 
Muut:  IdRef
Comayagua (departementti)

| Comayagua |
| --- | --- |

 Sijainti
 Koordinaatit: 14.4507°N, 87.6378°W 
Valtio:  Honduras
Kunnat (municipalities):  21 kpl
Perustettu:  1825
Hallinto:  
 – hallinnollinen keskus:  Comayagua (92 883 as., 2013)
Pinta-ala  ():  5 124 km²
Väkiluku (2013)  ():  493 466
HDI (2022):  0,609
Lyhenteet:  
 – ISO 3166:  HN-CM
Comayagua on departementti Hondurasin länsiosassa. Sen pinta-ala 5 124 km² ja väkiluku 442 300 asukasta (VL2013). Aluehallinnon toisella tasolla Comayaguan departementti jakautuu 21 kuntaan (municipalities). Hallinnollisena keskuksena toimii Comayagua (92 883 as., 2013). Muista kaupungeista mainittakoot Siguatepeque (60 910 as.).
Departementti on perustettu vuonna 1825. Sen maatalous tuottaa  tomaattia, kurkkua, kaalia, sipulia, sokeriruokoa, kahvia, riisiä ja maissia. Myös karjanhoitoa harjoitetaan.
Aiheesta muualla

Kuvia tai muita tiedostoja aiheesta Comayagua (departementti) Wikimedia Commonsissa
| n k Hondurasin departementit |
| --- | --- |
 Atlántida  Choluteca  Colón  Comayagua  Copán  Cortés  El Paraíso  Francisco Morazán  Gracias a Dios  Intibucá  Islas de la Bahía  La Paz  Lempira  Ocotepeque  Olancho  Santa Bárbara  Valle  Yoro
Georg Streitberger

Georg Streitberger vuonna 2008.
Georg Streitberger (s. 26. huhtikuuta 1981) on itävaltalainen alppihiihtäjä.
Arvokilpailut

Vancouverin olympialaisissa 2010 Streitberger oli supersuurpujottelussa 17:s. Schladmingin MM-kilpailuissa 2013 hän oli samassa lajissa kymmenes. Sotšin olympialaisissa 2014 Streitberger sijoittui syöksylaskussa 17:nneksi ja supersuurpujottelussa 21:nneksi. Vailin/Beaver Creekin MM-kilpailuissa 2015 hän oli supersuurpujottelussa kahdeksas.
Maailmancup

Streitberger osallistui ensimmäiseen Alppihiihdon maailmancupin kilpailuun Bormion suurpujottelussa 18. maaliskuuta 2000 sijoittuen 24:nneksi. Sen jälkeen hän kisasi seuraavan kerran maailmancupissa vasta kaudella 2004–2005.
Streitberger on voittanut urallaan kolme maailmancupin kilpailua, ollut kolmesti toinen ja neljä kertaa kolmas. Ensimmäisen voittonsa hän otti Kvitfjellin supersuurpujottelussa 2008, toisen Beaver Creekin supersuurpujottelussa 2010 ja kolmannen Kvitfjellin syöksylaskussa helmikuussa 2014. Lisäksi hän on ollut super-G:ssä kerran toinen ja kahdesti kolmas Kitzbühelissä sekä kerran toinen Kvitfjellissä ja kolmas Lake Louisessa käydyissä kilpailuissa sekä syöksylaskussa toinen Garmisch-Partenkirchenissä 2013 ja kolmas Méribelissä 2015.
Kaudella 2010–2011 Streitberger sijoittui toiseksi super-G:n maailmancupin kokonaispisteissä.
Aiheesta muualla

Georg Streitbergerin fanisivut (Arkistoitu – Internet Archive)
Blockfest

Blockfest 2017.
Blockfest on hip-hop-kulttuurille omistettu kaupunkifestivaali, joka järjestettiin ensimmäisen kerran elokuussa 2008 ja toisen kerran 21.–22. elokuuta 2009 Tampereen Pakkahuoneella. Tapahtumaa on viime vuosina järjestetty Tampereen keskustassa Ratinan Stadionin lähettyvillä aivan Laukontorin ja Koskikeskuksen tuntumassa. Blockfest on yksi Pohjoismaiden suurimmista hip-hop-festivaaleista ja myyty loppuun vuosittain jo ennakkoon.
Blockfestia ovat tähdittäneet historian aikana Suomen suosituimmat hip-hop-artistit, kuten muun muassa JVG, Fintelligens, Cheek, Asa, Lord Est ja Redrama. Mukana on vuosittain myös kansainvälisiä huippuartisteja, ja festivaaleilla onkin nähty mm. Wu-Tang Clan, Snoop Dogg, Ice Cube, Nas, A$AP Rocky, Wiz Khalifa, Post Malone sekä G-Eazy.
Vuoden 2017 Blockfest oli Suomen ensimmäinen cashless-festivaali, jossa käteisellä rahalla ei voitu maksaa mitään. Maksut hoidettiin maksurannekkeella, joka toimi myös sisäänpääsyrannekkeena. Blockfest juhli 10. kertaansa vuonna 2017.
Blockfest ilmoitti joulukuussa 2019, että vuoden 2020 Blockfestiin on 18 vuoden ikäraja. Muutos ikärajattomasta tapahtumasta ikärajalliseksi aiheutti nuorten keskuudessa närkästystä.
Blockfestin esiintyjiä > 2022

Ajankohta: 19.–20. elokuuta
Ulkomaalaiset esiintyjät: 50 Cent, Jack Harlow, Lil Uzi Vert, Yung Lean, Central Cee, Saint JHN, bbno$, Dreya Mac, Nublu, Cherrie, A36.
Kotimaiset esiintyjät: Cledos, MELO, Turisti, ibe, William, Gettomasa, Ege Zulu, Etta, Lauri Haav, JVG, Evelina, Sexmane, Gasellit, Kube, NCO, Costi, Mouhous, Yeboyah, Tuomas Kauhanen, Jambo, Costee, Lyömättömät, SMC, MC Koo, F, Fresh 22, Kalle Kinos, Rosa Coste, Madboiali, View, Pihlaja, Hassan Maikal, Pyrythekid, Nuori Sälli, Pessa, ANI.
Blockfestin esiintyjiä > 2021

Ei järjestetty koronaviruspandemian takia.
Blockfestin esiintyjiä > 2020

Suunniteltu ajankohta 21.–22. elokuuta
Ei järjestetty koronaviruspandemian takia.
Blockfestin esiintyjiä > 2019

Ajankohta: 16.–17. elokuuta
A$AP Rocky, G-Eazy, Tyga, Juice WRLD, Ski Mask The Slump God, Jaden Smith, JVG, Ghostemane, Pouya, Gettomasa, Kube, Gasellit, Reino Nordin, Evelina, Etta, Ibe, Melo, Adi L Hasla, Pastoripike, Pajafella, Pyhimys